Spartathlon

Spartathlon on Kreikassa järjestettävä ultrajuoksukilpailu, jonka reitti on 246 kilometrin matka Ateenasta Spártiin, joka sijaitsee antiikin Spartan paikalla. Spartathlonin reitti on tehty Feidippides-nimisen viestimiehen kulkeman reitin perusteella. Feidippides lähetettiin vuonna 490 eaa. Ateenasta Spartaan hakemaan apua taistelussa Persiaa vastaan. Herodotoksen Historiateoksen perusteella Feidippides saapui perille Spartaan seuraavana päivänä. Lokakuussa 1982 Royal Air Forcen upseeri John Foden halusi testata neljän kollegansa kanssa, oliko kertomuksessa kuvailtu juoksu mahdollinen. Kaksi heistä saapui perille alle 36 tunnissa, ja joukko järjesti ensimmäisen virallisen Spartathlonin seuraavana vuonna. Nykyisen Ateenasta Spártiin juostavan juoksukilpailun aikaraja on 36 tuntia. Järjestäjät valvovat juoksun etenemistä väliaika-asemilla, joihin on ennätettävä tietyssä määräajassa, tai juoksu keskeytetään. Suomalainen Seppo Leinonen teki vuonna 2006 historiaa juostessaan maaliin viidennentoista kerran, joka oli tapahtuman ennätys. Sittemmin ennätys on rikottu ja nykyisin eniten maaliin juostuja Spartathloneja on saksalaisella Hubert Karlilla, joka vuonna 2023 juoksi maaliin 25:nnen kerran. ==Vaatimukset osallistumiselle== Jokaisen kilpailuun osallistuvan on täytettävä yksi seuraavista vähimmäisvaatimuksista (miehillä ja naisilla erilliset): * 12 tunnin juoksukilpailussa vähintään 120 / 110 kilometriä *100 mailin juoksu 21 / 22 tunnissa *24 tunnin juoksukilpailussa vähintään 180 / 170 kilometriä * 48 tunnin juoksukilpailussa vähintään 280 / 260 kilometriä * Selvinnyt maalin jossakin muussa ultrajuoksukilpailussa tietyssä vaaditussa ajassa (mm. UltraBalaton, Badwater, Sakura Michi, Western States 100-Mile Endurance Run) * Selvinnyt Spartathlonilla maaliin jo aiemmin Joku edellä mainituista vaatimuksista pitää olla suoritettuna kolmen vuoden sisällä kilpailusta. Esimerkiksi vuoden 2019 Spartathloniin hyväksyttiin siis vuosina 2017–2019 tehdyt suoritukset. Spartathlonin vuosittainen osallistujamäärä on rajoitettu 390 henkilöön ja tarvittaessa osallistujien osalta suoritetaan arvonta. Juoksijat, joilla on vähittäisvaatimusta vähintään 25 % parempi tulos, saavat osallistumisoikeuden suoraan ilman arvontaa (eli tällöin vaatimuksina esimerkiksi miehillä 24 tunnin juoksu vähintään 225 kilometriä, naisilla 24 tunnin juoksu vähintään 212,5 kilometriä, jne.). ==Kilpailun voittajat== Vuosi Voittaja Kansalaisuus Aika 1983 Yiannis Kouros 21.53 1984 Yiannis Kouros 20.25 1985 Patrick Macke 23.18 1986 Yiannis Kouros 21.57 1987 Rune Larsson 24.41 1988 Rune Larsson 24.42 1989 Patrick Macke 24.32 1990 Yiannis Kouros 20.29 1991 Janos Bogar 24.15.31 1992 Rusko Kantief 24.15.31 1993 Rune Larsson 25.57.12 1994 James Zarei 26.15 1995 James Zarei 25.59.42 1996 Roland Vuillemenot 26.21 1997 Kostas Reppos 23.37 1998 Kostas Reppos 25.11.41 1999 Jens Lukas 25.38.03 2000 Ohtaki Masayuki 24.01.10 2001 Valmir Nunes 23.18.05 2002 Ryoichi Sekiya 23.47.54 2003 Marcus Thalman 23.28.24 2004 Jens Lukas 25.49.59 2005 Jens Lukas 24.20.39 2006 Scott Jurek 22.52.18 2007 Scott Jurek 23.12.14 2008 Scott Jurek 22.20.01 2009 Ryoichi Sekiya 23.48.24 2010 Ivan Cudin 23.03.06 2011 Ivan Cudin 22.57.40 2012 Stu Thoms 26.28.19 2013 Joao Oliveira 23.29.08 2014 Ivan Cudin 22.29.29 2015 Florian Reus 23.16.44 2016 Andrzej Radzikowski 23.02.23 2017 Aleksandr Sorokin 22.04.04 2018 Yoshihiko Ishikawa 22.54.40 2019 Bódis Tamás 23.28.37 2020 peruttiin koronaviruspandemian takia 2021 Fotis Zisimopoulos 21.57.36 2022 Fotis Zisimopoulos 21.00.59 2023 Fotis Zisimopoulos 19.55.02 2024 Fotis Zisimopoulos 20.18.43 == Katso myös == * Luettelo suomalaisista Spartathlon- juoksijoista == Lähteet == ==Aiheesta muualla== * http://www.spartathlon.gr/ * http://endurance.fi/ukk/spartathlon.html * Deutsche Ultramarathon Vereinigung - Spartathlon Luokka:Kreikan urheilu Luokka:Ultrajuoksutapahtumat Luokka:Yleisurheilukilpailut